text: Vinteren? Den skal være velkommen
  23 november 2014 kl. 10.39
  Et gymnasium i Vejle vil gøre op med den sure tid og byde vinteren velkommen.
  Med vinterens komme følger mange trivielle og ubehagelige oplevelser. Forfrosne ører, følelsesløse fingre og tunge vinterklæder. På Rosborg Gymnasium og hf kan man også gradvist mærke, hvordan elever har svært ved at stå op, når der er mørkt, lyder det fra Moisés Alberto Suárez Zdunek, der er elev på gymnasiet i Vejle.
  Derfor har han sammen med andre arrangeret "Velkommen, Vinter!".
  Det sker på Rosborg Gymnasium i Vejle den 1. december fra klokken 07.00-10.00.
  Her vil der stå elever klar til at uddele varme vafler, varm kakao og julestemning til de andre elever, der kommer i skole mellem kl. 7 og 10.
  - Det er et arrangement, der har til formål at forbedre elevernes trivsel, idet vi forventer, at sådanne arrangementer kan forbedre elevernes syn på skolen ved ikke at kun forbinde skolen med tidlig og kedelig undervisning, mener Moisés Alberto Suárez Zdunek.
  